Tamu ingkang sami dhatêng punika kalênggahakên ing lampit lajuran kiwa têngên ing gang ingkang têngah. Tamu ingkang gadhah pangkat, tiyang sugih utawi tiyang sêpuh kalênggahakên ing ngandhap talang sacêlaking griya agêng. Talang punika dumunung gathuking griya agêng kalihan pandhapi utawi tarub. Tamu ingkang neneman ugi wontên ing gang têngah punika, nanging kapara têngah saking talang. Ing ngriku panggenanipun sami tayuban.